ming030890/wiki-yue-high-quality huggingface dataset:
廣瀨U.FL連接器

廣瀨U.FL連接器係1991年廣瀨電機（英文：Hirose Electric Group）所出嘅微型同軸（中文：同軸電纜）連接器，接口直徑係2.0 mm，能夠支援高達6 GHz嘅射頻訊號。其他廠商又叫呢一款連接器做MHF 、AMC或者UMCC。U.FL 連接器通常用喺小型嘅設備，例如喺智能電話、手提電腦或者嵌入式系統入面連接Wi-Fi、GPS天線。
U.FL嘅母連接器通常會用喺同軸電纜上面，最常見嘅係直徑1.32mm嘅雙屏蔽跳接線（中文：跳接線）；而公連接器就會以表面黏著技術（中文：表面黏著技術）焊喺電路板嘅其中一面，而且只會佔用大約3.0（長）× 3.1（闊）×２.5 mm（高）嘅空間。  基本上所有U.FL連接器嘅特性阻抗（英文：characteristic impedance）都係50Ω。因為U.FL喺設計嘅時候預咗用喺裝置裏頭，唔會俾使用者抆插，所以多數U.FL只係設計到可以抆插30次左右。
雖然廣瀨電機註冊咗U.FL嘅專利同商標，但係其他廠商都以第二啲名推出兼容嘅連接器，例如Sunridge MCB。

W.FL連接器
W.FL（又叫做AMMC、MHF III），係廣瀨電機推出、同U.FL相似嘅同軸連接器，同樣達到6 GHz，但係更加細粒，只有2.0（長）× 2.0（闊）×1.4 mm（高）。
三維匹配

三維匹配。(a) 輸入 T。(b)–(c) 解。
喺數學嘅圖論入面，三維匹配（英文：3-dimensional matching）係二分圖匹配（又叫做二維匹配）推廣到三部分超圖嘅版本。呢啲超圖嘅超邊都係包含3個頂點（而唔係普通圖嘅邊噉，包含2個頂點）。
三維匹配，成日簡寫做3DM，同時都係一條好出名嘅計算問題嘅名：喺一幅指定嘅超圖入面，搵一個最大嘅三維匹配。3DM 係第一批被證明係NP困難嘅問題之一。

定義
設 X、Y 同 Z 係有限集，而 T 係 X × Y × Z 嘅子集。即係話，T 由三元組 (x, y, z) 組成，其中 x ∈ X，y ∈ Y，同 z ∈ Z。噉 M ⊆ T 係一個三維匹配，如果以下條件成立：對於任何兩個唔同嘅三元組 (x1, y1, z1) ∈ M 同 (x2, y2, z2) ∈ M，我哋有 x1 ≠ x2、y1 ≠ y2，同埋 z1 ≠ z2。

例子
右邊幅圖展示咗三維匹配。集合 X 用紅色點標記，Y 用藍色點標記，而 Z 用綠色點標記。圖 (a) 顯示咗集合 T（灰色區域）。圖 (b) 顯示咗一個三維匹配 M，其中 |M| = 2，而圖 (c) 顯示咗一個三維匹配 M，其中 |M| = 3。
圖 (c) 中展示嘅匹配 M 係一個「最大三維匹配」，即係話，佢最大化咗 |M|。圖 (b)–(c) 中展示嘅匹配係「極大三維匹配」，即係話，佢哋唔可以通過添加更多嚟自 T 嘅元素嚟擴展。

同二分圖匹配嘅比較
一個「二維匹配」可以用一個完全類似嘅方式嚟定義。設 X 同 Y 係有限集，而 T 係 X × Y 嘅子集。噉 M ⊆ T 係一個二維匹配，如果以下條件成立：對於任何兩個唔同嘅pair (x1, y1) ∈ M 同 (x2, y2) ∈ M，我哋有 x1 ≠ x2 同 y1 ≠ y2。
喺二維匹配嘅情況下，集合 T 可以解釋做二分圖 G = (X, Y, T) 入面嘅邊嘅集合；T 入面嘅每條邊都連接 X 入面嘅一個頂點到 Y 入面嘅一個頂點。噉一個二維匹配就係圖 G 入面嘅一個 匹配，即係一組pairwise唔相鄰嘅邊。
因此，三維匹配可以解釋做匹配推廣到超圖：集合 X、Y 同 Z 包含頂點，T 嘅每個元素都係一條超邊，而集合 M 由pairwise唔相鄰嘅邊組成（唔具有公共頂點嘅邊）。喺二維匹配嘅情況下，我哋有 Y = Z。

同集合打包嘅比較
一個三維匹配係一個 集合打包 嘅特殊情況：我哋可以將 T 嘅每個元素 (x, y, z) 解釋做 X ∪ Y ∪ Z 嘅一個子集 {x, y, z}；噉一個三維匹配 M 由pairwise disjoint嘅子集組成。

判定問題
喺計算複雜性理論入面，「三維匹配」係以下判定問題嘅名：畀定一個集合 T 同一個整數 k，決定係咪存在一個三維匹配 M ⊆ T，其中 |M| ≥ k。
已知呢個判定問題係NP完全嘅；係Karp嘅21個NP完全問題之一。 即使喺特殊情況下，當 k = |X| = |Y| = |Z|，而且每個元素最多包含喺 3 個集合入面嗰陣，佢都係 NP完全嘅，即係話，當我哋想要喺一個 3-regular 超圖入面搵一個完美匹配嘅時候。 喺呢種情況下，一個三維匹配唔單止係一個集合打包，仲係一個 精確覆蓋：集合 M 精確噉覆蓋 X、Y 同 Z 嘅每個元素一次。 證明係通過由 3SAT 嘅歸約。畀定一個 3SAT 嘅instance，我哋構造一個 3DM 嘅instance 如下：
對於每個變數 xi，有一個形狀似輪嘅「變數gadget」。佢由重疊嘅三元組組成。三元組嘅數量係 xi 喺公式入面出現次數嘅兩倍。有兩種方法可以覆蓋gadget入面所有嘅頂點：一種係揀所有偶數索引嘅三元組，另一種係揀所有奇數索引嘅三元組。呢兩種方法分別對應於將 xi 設置為「真」或者「假」。 「真」選擇會喺每個奇數索引嘅三元組入面留低啱啱好一個未覆蓋嘅頂點，而「假」選擇會喺每個偶數索引嘅三元組入面留低啱啱好一個未覆蓋嘅頂點。
對於每個clause xi u xj u xk，有一個形狀似玫瑰嘅「clause gadget」。佢由三個重疊嘅三元組組成，每個三元組對應clause入面嘅一個變數。佢可以被覆蓋，當且僅當至少一個節點冇被變數gadget嘅選擇覆蓋。
由於有可能兩個或者更多嘅節點冇被覆蓋，我哋都需要一個「垃圾收集gadget」。佢嘅形狀似一個更大嘅玫瑰。佢由幾個重疊嘅三元組組成，每個三元組對應喺變數gadget入面可以冇被覆蓋嘅一個頂點。呢啲gadget嘅數量係噉樣決定嘅，佢哋可以被精確噉覆蓋，當且僅當存在一個滿足嘅賦值。

特殊情況
存在啲多項式時間演算法，用嚟解決dense超圖入面嘅3DM問題。

最佳化問題
一個「最大三維匹配」係一個最大嘅三維匹配。喺計算複雜性理論入面，呢個同時都係以下 最佳化問題 嘅名：畀定一個集合 T，搵一個三維匹配 M ⊆ T，佢可以最大化 |M|。
由於上面描述嘅判定問題係 NP完全嘅，所以呢個最佳化問題係 NP困難 嘅，因此好似冇多項式時間演算法可以搵到一個最大三維匹配。但係，有啲有效率嘅多項式時間演算法可以搵到一個最大 二分圖匹配（最大二維匹配），例如 Hopcroft–Karp 演算法。

近似演算法
有一個好簡單嘅多項式時間 3-近似演算法，用嚟解決三維匹配：搵任何極大三維匹配。 就好似一個極大匹配喺一個最大匹配嘅因子 2 範圍內一樣， 一個極大三維匹配喺一個最大三維匹配嘅因子 3 範圍內。
對於任何常數 ε > 0，都有一個多項式時間 (4/3 + ε)-近似演算法，用嚟解決三維匹配。
但係，要達到更好嘅近似因子可能好難：呢個問題係 APX完全 嘅，即係話，佢好難喺某個常數範圍內 近似。
要達到最大三維匹配嘅 95/94 近似因子，同埋最大四維匹配嘅 48/47 近似因子係 NP困難嘅。即使喺限制到每個元素啱啱好出現兩次嘅instance入面，呢個難度仍然存在。

並行演算法
喺 大規模並行通訊 模型入面，有各種用於三維匹配嘅演算法。
加拿大銀行博物館

加拿大銀行博物館（英文：Bank of Canada Museum，法文：Musée de la Banque du Canada），前稱貨幣博物館[暫譯]（英文：Currency Museum，法文：Musée de la monnaie），係加拿大安大略省嘅一間以經濟做主題 嘅博物館，附屬加拿大中央銀行總部大樓；目前位置喺渥太華市中心銀行街（Bank Street）夾威靈頓街（Wellington Street），銀行街30號。1980年開幕，2013年關閂，2017年重開。
設立呢間館嘅其中一個目的係用嚟解釋加拿大中央銀行嘅功能。

歷史
原本喺中庭入面嘅貨幣博物館入口
1950年代未期，加拿大央行開始收集加拿大出過嘅硬幣、紙幣同代用幣，到咗1977年，已經收集咗11萬件，夾埋仲畀咗個名叫 ｢國立貨幣藏品｣[暫譯]（英文：National Currency Collection，法文：Collection nationale de monnaies），於是喺設計新翼嗰陣，就預埋咗地方嚟展覽呢啲收藏品。
貨幣博物館喺1980年12月開幕，當時嘅地址係 Sparks 街 245號，入口喺總部大樓嘅中庭花園，但係間館其實喺地牢，入面除咗睇到各種貨幣藏品之外，亦可以睇到用嚟整貨幣嘅機器等等。
2013年，央行總部大樓閂門大修，博物館亦相應關閉。裝修之後嘅博物館搬咗去總部大樓對出嘅廣場度，亦重新設計，加入互動元素，2017年7月1號重開，改名做加拿大銀行博物館。
劉珍寶

劉珍寶 (（英文：Brillian Lau，1996年1月1號—，係2021年度香港小姐競選廿強佳麗 。
李兆基

李兆基，GBM（粵拼：lei5 siu6 gei1，1928年2月20號—2025年3月17號）係香港地產發展商，廣東順德大良人。恆基兆業同中華煤氣前主席、新鴻基地產發展有限公司副主席。2008年1月福布斯雜誌公布第三大香港富豪，同李嘉誠、郭炳湘都係香港地產商。李兆基身家有230億美元，即係1,795億港紙。李兆基嚮屋企排第四，所以又叫做「四叔」。
李兆基三代同堂，有孫女，孫仔。李兆基見記者經常講到股評，所以被封做香港股神。李兆基私人捐錢、捐地、做公益，所以係出名慈善家。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
盧映彤

盧映彤（Skylar Lo，2002年9月26號—）係香港女藝人，2022年第32期無綫電視藝員訓練班學員，畢業後加入無綫電視。
愛爾蘭航空

愛爾蘭航空（愛爾蘭蓋爾文/英文：Aer Lingus）係愛爾蘭歷史最悠久嘅航空公司。目前總部設喺愛爾蘭首都都柏林嘅國際機場，另外喺霜儂、柯奇、貝爾法斯特同倫敦吉域機場都設有運作基地。
愛爾蘭航空曾經係寰宇一家嘅成員，但係喺2007年3月退出咗。雖然係咁，但係愛爾蘭航空依然有同其他航空公司共享代碼。
國際航空集團持有佢98%股份。

現役飛機
直到2013年7月1號為止，愛爾蘭航空一共有48架客機，全部都係空中客車，平均機齡7年零3個月。
香港小姐

香港小姐（簡稱做港姐，全名香港小姐競選）係香港嘅一場選美。最先嘅第一屆係1946年由香港中華業餘泳團同英國空軍俱樂部一齊舉辦，當年啱啱打完仗，香港好多人好貧困，英國皇軍空軍又有好多兵因為打仗殘廢咗，為咗辦慈善就去咗搞第一屆港姐競選，目的係要籌款救濟香港嘅貧苦大眾同殘廢咗嘅軍人。自從1973年，就由香港電視廣播有限公司（無綫電視）每年選一個香港小姐。例外就係響1973年選出咗兩位香港小姐——「香港東方選美會」選嘅狄波拉同埋無綫電視選嘅孫泳恩。

概要
1952年香港小姐競選係為咗參加環球小姐而舉辦嘅香港代表選拔賽，選出咗但茱迪去美國選環球小姐，佢代表香港攞咗殿軍，1954年港姐李慧珍仲攞到環球小姐季軍，之後嘅香港小姐競選都會派得獎佳麗出埠參加國際性嘅選美大賽，1959年港姐冠軍莫萍貞去咗選世界小姐，1966年港姐冠軍馬嘉慧係1967年去咗選國際小姐，1968年港姐冠軍派去選環球小姐、港姐季軍派去選國際小姐。因為三大國際性選美大賽都要求各國派出嘅佳麗要有佢代表果個地方嘅國籍或者永居權，為咗可以派出港姐得獎佳麗去外面選環球小姐、世界小姐或者國際小姐，港姐主辦單位就有責任確保所選出嘅香港小姐得獎佳麗符合參加哩啲國際選美大賽嘅資格，所以對於參賽佳麗嘅身世來歷越睇越緊，包括要求參賽者有香港身份證或者香港出世紙。
1973年無綫電視搞嘅香港小姐都繼續有派佳麗出選國際三大選美盛會，冠、亞、季軍分別代表香港參加環球小姐、世界小姐同國際小姐，港姐競選每年都吸引到唔少香港同住響海外嘅女仔返嚟參賽，但以前起碼要有有效嘅香港身份證或者香港出世紙先可以參加，但係由2001年開始，無綫電視無再派港姐冠軍參加環球小姐，而由2015年開始，亦唔再派人參選世界小姐同國際小姐，自此就只係得返港姐冠軍代表香港參加無綫電視自己搞嘅國際中華小姐。隨住無綫電視唔再派港姐出去參選三大國際性選美大賽，港姐競選由三大國際性選美賽嘅香港代表選拔賽變咗做本土娛樂節目，持有有效香港身份證或出世紙嘅參賽要求近年亦冇再嚴格執行，頭一位被揭發非香港出世而又冇香港身份證嘅入圍參賽者係2016年亞軍劉穎鏇。
香港小姐選舉嘅口號係「美貌與智慧並重」，傳統上先由上千名報名人中篩選出20人，呢20人入到電視直播嘅準決賽，再揀出12人進入決賽。近年已經冇咗準決賽，直接就舉行決賽。
2020年嗰屆因為武漢肺炎香港疫情而一度宣佈唔搞，但後來撤回決定，改為喺網上招募同進行初選。

慧妍雅集
歷屆香港小姐嘅得獎者同埋參賽者喺1982年提議創立一個慈善團體，1983年4月26號佢正式註冊，被命名為「慧妍雅集」。
以下社區慈善中心由「慧妍雅集」捐助成立：
香港保護兒童會慧妍雅集號托幼兒所（喺新界元朗天水圍）
香港弱智人士服務協進會匡智廣福慧妍雅集工場（喺新界大埔）
香港單親協會慧妍雅集活動及資源中心（喺九龍大坑東）
香港中華基督教青年會天平中心慧妍禮堂（喺新界上水）
香港心理衛生會慧妍雅集研習社（喺九龍觀塘）
香港保良局慧妍雅集書院（喺港島香港仔）
基督教巴拿巴愛心服務團慧妍雅集電腦培訓中心（喺巴拿巴城）

司儀
做過香港小姐競選司儀嘅人有：曾志偉、陳百祥、鄭裕玲、葉麗儀、黃霑、何守信（何B）、譚炳文、鍾景輝、鍾保羅、鄭丹瑞、陳欣健、沈殿霞（肥肥）、蕭亮、森美、劉家傑、崔建邦、王祖藍、陸浩明、麥美恩、麥明詩、馮盈盈、林溥來等。

冷知識
今時節目嘅主題曲演繹改編自1971年《歐洲歌唱大賽》（Eurovision Song Contest）冠軍摩納哥歌手嘅作品，個名叫《枝椏、樹木、道路》（法文：Un Banc, Un Arbre, Une Rue）。原曲由賽費琳（Séverine）作詞並主唱，讓•皮埃羅•渤泰爾（Jean-Pierre Bourtayre）作曲。自從1973年香港小姐競賽就用呢首歌作為主題曲。
2023年度香港小姐競選

2023年度香港小姐競選（第51屆）係電視廣播有限公司舉辦嘅選美活動，喺2023年8月27號喺新界將軍澳電視廣播城一號錄影廠舉行。
呢屆港姐競選大玩時興嘅人工智能元素，生成咗第一位AI港姐司儀陳婉嫣（Evelyn），另外重有陳豪、陳山聰、陳展鵬、蕭正楠、麥美恩、鄭詩君做大會司儀。
鹿晗

鹿晗（粵拼：luk2 ham4；簡化字：鹿晗；英文：Lu Han；韓文：루한；1990年4月20號—）係中華人民共和國嘅歌手同演員，喺北京海淀區出世。2008年中去韓國留學，期間俾SM Entertainment嘅星探發掘，簽約做咗旗下練習生。2012年4月成為南韓樂隊EXO入面，EXO-M分支嘅其中一位成員，2014年10月鹿晗申請同SM Entertainment合同無效，回國發展，然而一炮而紅。
2014年8月佢微博單條評論創造咗新健力士世界紀錄。
2015年8月28號佢加盟奔跑吧兄弟第三季。12月佢個人第一張實體專輯《Reloaded》（重啟）全球發行。
2017年10月8號，佢喺微博公開女友係關曉彤，引發脫粉事件（偶像失格），在此之前佢同另一位女方炒cp，引致女方經歷網暴，歷時三個月，其後公開女友。
2018年2月28日回中國發展
2021年4月20號，因女友冇送生曰祝福上熱榜，其女友於23:31卡點送上祝福，23:31意味兩人歲數。其fans同女友對抗，又脫粉。
沈韋汝

沈韋汝（英文：Rachel Shen，1985年11月30號—），藝名韋汝，係臺灣女藝人，2002年出道，2018年加入無綫電視台灣製作中心。
掟傻妹落海

《掟傻妹落海》（Overboard）係套美國嘅電影，片長108分鐘，喺1987年上畫。
今天只做1件事

《今天只做1件事》（英文：A Daily Dose of Well-being S2）係香港Makerville製作嘅資訊節目，名義上係《今天只做一「健」事》嘅第二輯，緊接由2024年10月28號起逢禮拜一到五19:30-20:00喺香港電視娛樂ViuTV播，不過節目形式改頭換面，變咗做報道同討論城中熱話。

節目調動
2025年1月1號：由於19:30-00:15要轉播《2024年度叱咤樂壇流行榜頒獎典禮》，嗰日暫停播出。
2025年1月27號到31號同2月3號到7號：由於19:45-20:00播《強跑者》，第65到74集節目會縮短到15分鐘，並改喺19:30-19:45播出。
2025年2月26號：由於19:30-20:30直播《2025-26財政預算案論壇》，嗰日暫停播出。
掠奪型研討會

掠奪型研討會（參見英文：predatory conference），又或者叫騙局研討會，係指一啲以學術交流為名，實際上冇咩學術價值嘅假「研討會」。呢種研討會通常會大量 sen1 電郵請人投稿，甚至無需審查就接受論文，學者同學生諗住佢哋係正規嘅研討會，而且可以輕易出到文，於是就投稿。一去到研討會參加者就會發現研討會質素低，報告內容隨便，甚至研討會地點臨時更改。由於研討會投稿通常會收錢，搞騙局研討會嘅人就可以靠呢種手段嚟呃人錢。
陸秀夫

陸秀夫（1238年11月15號—1279年3月19號），字君實，楚州鹽城（而家江蘇鹽城）人，宋末民族英雄同政治人。夾埋文天祥、張世傑（中文：张世杰）俾人叫「宋末三傑」。

生平
寶祐年間中進士，做過禮部侍郎，簽書樞密院事，抗元嘅主要人物。陸秀夫同張世傑擁立宋端宗嘅親細佬七歲廣王趙昺為皇。1279年，元朝大軍進攻，崖山海戰後，宋軍全軍覆滅。陸秀夫唔願做俘虜，孭住八歲嘅帝昺跳海而死，宋朝亡。

佚聞
陸秀夫後人輾轉去到廣州從化定居，叫錢崗村。
擎天樹

擎天樹（粵拼：king4 tin1 syu6；學名：Parashorea chinensis），又嗌望天樹（mong6 tin1 syu6），係龍腦香科柳安屬嘅常綠高大喬木，而家喺中國嘅雲南、廣西（尤其係㟖崗自然保護區）同越南北邊先至搵到。佢係熱帶雨林界入面最高大嘅樹。
呢種植物喺中國內地同越南都列入咗國家一級保護植物，同時喺2012年俾IUCN列入咗瀕危物種。

形態
樹木一般有60m高，最高可以去到80m；主幹嘅直徑有1.3m到，最闊可以去到3m。而主幹有啲似檳榔科嘅植物，十幾米範圍入面冇樹葉同樹枝響度，甚至好似桉屬嘅植物噉，一條超直嘅圓柱體。樹冠就好似把遮噉。佢嘅葉係有羽狀脈嘅互生品種。花一般係黃色嘅圓錐花序，都幾清香下，入面有香料油。佢嘅果方面，啲殼比較硬，有5嚿好似對翼噉嘅花萼響度。呢種植物從樹底度望上去，簡直係睇唔到樹頂係乜。

習性
呢種植物嘅生長速度都幾快下，而且地形適應能力比較犀利，連壽命都好長下。

用途
呢種植物可以用嚟做木材。佢嘅根可以做藥，可以醫濕疹嘅病。
趙昺

趙昺（粵拼：ziu6 bing2，1271年2月12號—1279年3月19號），亦叫宋帝昺（sung3 dai3 bing2）或者宋少帝（sung3 siu3 dai3），係南宋末代皇帝，死時只得九歲。

生平
趙昺做皇帝之前封過永國公、信王、廣王同衛王等等。當時蒙古人攻打南宋，兵荒馬亂，南宋皇室同朝臣將軍都搏命向南邊走難，嚟到廣東建立行朝。1278年，重係細路嘅趙昺喺碙州梅蔚畀班大臣扶上皇位，改年號祥興（coeng4 hing1），改碙州做祥龍縣。後來蒙古人一路追落嚟，同宋朝軍隊喺崖山駁火，史稱「崖門戰役」。結果南宋輸咗。1279年，形勢無得挽，趙昺畀宰相陸秀夫孭住跳海，享年九歲。趙昺嘅死，象徵住趙宋王朝至此正式滅亡。

陵墓
而家深圳蛇口嘅赤灣有宋少帝陵。據講係趙昺條屍漂到赤灣，畀人見到，知道係宋帝昺，將佢就地安葬。1984年，喺香港趙氏宗親會聯同蛇口旅遊公司出錢修葺陵墓。而家係國家重點文物之一。
攞命舞

《攞命舞》係套美國嘅劇情片電影，喺1969年12月10號上畫。呢套戲嘅主角係珍芳達同埋吉揚。
文天祥

文天祥（1236年6月6號—1283年1月9號），南宋末期吉州廬陵富川（今江西吉安縣）人，漢族，初名雲孫，字天祥，之後改名天祥，又改字履善。寶祐四年（1256年）做咗狀元之後，畀人封做信國公，所以叫做文信公或者文信國，之後再改字宋瑞，後因為住過文山，所以花名叫文山。
文天祥係南宋末年抗元英雄，因為佢忠烈、丹心報國，所以名傳後世。佢嘅作品《過零丁洋》同埋《正氣歌》，係中國文學嘅經典著作。
李隆基

唐玄宗李隆基（685年9月8號—762年5月3號）係大唐第九個皇帝（712年至756年在位），由於康熙時期怕同康熙（玄燁）撞名，所以又叫做唐明皇。
李隆基喺廿八歲繼位，在位期間係處於大唐盛衰之間。713年，李隆基發動先天之變，打殘咗太平公主，結束咗唐初女性專權嘅局面，而佢在位頭三十年年號係「開元」，期間重用良臣（包括姚崇、宋璟、張九齡）重整戶口，使大唐皇朝繼續保持生氣，綜合國力箭咀向上，史稱「開元之治」（又叫做「開元盛世」）。但在位耐咗，自745年開始，佢寵愛咗楊貴妃，唔理朝政。
李隆基喺公元742年，改年號做「天寶」，用咗一啲俾後世鬧為奸臣嘅人，好似李林甫、楊國忠、安祿山。而其中安祿山更加發動「安史之亂」。玄宗被迫帶楊貴妃離京，最後楊貴妃死咗，李隆基傷心過度，唯有讓位畀自己個仔李亨，即係唐肅宗。
762年李隆基走咗，享年78歲。
雖然有好多演員做過李隆基，但次次都唔到李龍基演佢。

藝術成就
傳說佢鐘意戲曲，因為佢成日上臺扮演丑角，所以响梨園入面，通常以丑角做阿頭，而佢亦被稱為梨園鼻祖。此外，佢嘅書法入面擅長隸書、行書，出名嘅作品有石台孝經、紀泰山銘、鶺鴒頌等。
2022年度香港小姐競選

2022年度香港小姐競選（第50屆），係香港電視廣播有限公司舉辦嘅選美活動，喺2022年9月25號喺香港體育館度舉行，亦都係無綫電視接手舉辦香港小姐競選嘅金禧紀念。
呢一屆嘅賽事原本亦都會喺2022年9月4號，喺新界將軍澳電視廣播城一號錄影廠度搞準決賽，但喺8月尾因為有5個佳麗確診武肺，最後亦都需要取消，入圍嘅佳麗亦都會直接晉身決賽。
呢一屆係歷屆頭一次同時頒發「友誼小姐」同「國際親善小姐」兩個獎。
三命

《三命》（英文：What If）係香港MakerVille製作嘅電視劇，由杜琪峯、游乃海、朱淑儀共同監製，並由蘇家樂、陳國邦、陳佩思、周秀娜、林愷鈴、伍詠詩、徐浩昌、胡子彤、袁富華、陳倩揚、阮德鏘主演。
呢套劇係電影《命案》嘅相關作品，早喺2021年10月嘅《ViuTV 2022》節目巡禮介紹過，但即使套戲喺2023年4月上畫後，套劇嗰時仍未有首播嘅消息，直到2024年10月嘅《ViuTV 2025》節目巡禮首度發佈預告片。最終套劇喺2025年3月31號起逢禮拜一到五21:30 - 22:30喺ViuTV首播。製作特輯《三命製作特輯：殊途. 同歸》（英文：What If Making of）喺2025年3月17號到3月28號逢禮拜一到五22:25 - 22:30播（電視版有字幕，但網上重溫版冇）。
故仔講喺1960年代香港出世嘅男主角，喺中學時期遇到一個人生交叉點，三個唔同嘅選擇分別引領佢體驗三段唔同嘅人生：漫畫家、公務員同黑社會。

軼事
呢套劇嘅製作特輯係繼《無用的謊言》之後ViuTV安排喺平日（禮拜一到五）首播嘅劇集製作特輯，亦係ViuTV第一次將劇集製作特輯拆分十日播出。
方潤華

方潤華，GBS，MBE，JP（英文：Henry Fong Yun-wah，1924年12月—2022年1月6號）係香港地產發展商同投資商協成行集團主席、方樹福堂基金同方潤華基金主席，香港中旅國際投資有限公司獨立非執行董事。方潤華喺2013年《福布斯》香港富豪榜以25億美元排名第21位，2016年以23億美元身家佔福布斯全球富豪榜第771位。

早年
方潤華原籍廣東東莞厚街鎮河田村，生於廣東河源東源縣藍口鎮，1927年跟老頭方樹泉去咗香港，屋企人喺筲箕灣開設「義德芝麻廠」，向政府租落萬幾呎公地曬芝麻。方潤華早年入讀英皇書院，期間遇上日軍侵華，令佢無得繼續學業。1943年，家族事業義德芝麻廠開始由內地進口桂皮（即香料玉桂）同埋芝麻轉售美國。

創立協成行
1948年，方潤華老頭方樹泉同佢喺中環永和街創立協成行集團。至1951年，協成行已經發展成香港最大桂皮出口商。後來韓戰爆發，聯合國對華禁運，香港經濟急劇轉型。
方氏父子開始涉足地產同建築業，陸續買落房產同地皮，1958年賣咗公司第一幢住宅物業錦華大廈，逐步發展成為香港地產商，亦做咗1965年成立嘅香港地產建設商會創始會員。1976年，香港政府鼓勵市民置業安居，協成行積極擴充地產業務，高峰時發展項目近百個，並確立「出售住宅單位，保留地鋪出租」長期發展策略。
隨住香港金融業發展，協成行喺1972年招股上市，每股作價1緡，集資1億。
協成行喺1989年以每股15緡私有化。1993年，方潤華阿仔方文雄由美國返香港發展，逐步接棒成為協成行話事人。2012年，方文雄大仔方添輝亦學成，加入公司負責酒店項目。

公職同榮譽
方潤華於本港及國內外社會兼職甚多，現身兼香港特區太平紳士、香港經濟促進會主席、香港國際投資總商會特別顧問、香港紅十字會顧問及香港培華教育基金會委員、香港兒童健康基金副贊助人、香港東莞同鄉總會首席榮譽總監和中華慈善總會名譽會長、中國青少年發展基金會名譽理事、中國海外交流協會常務理事及廣東、安徽等省的海外聯誼會或海外交流協會顧問，以及本港、國內外數十所大學聘請他為名譽（或顧問、客座）教授或校董會成員等。他還曾歷任香港地產建設商會副會長、東華三院首總理、保良局主席等。
方潤華先後榮獲第四屆全國十大「扶貧狀元」、國家民政部頒授「中華慈善獎」、國內外15所大學頒授榮譽博士或榮譽院士、14個城市頒授榮譽市民及香港特區政府頒授銀紫荊星章、金紫荊星章等。鑒於方潤華伉儷對社會的貢獻，1994年及2006年先後經國際小行星組織批准，將5198號小行星命名為「方潤華星」，「5709」號小行星命名為「方譚遠良星」，夫婦同獲命名，在中國屬首例。

慈善
方潤華於1977年已與其父共同創辦非牟利慈善機構—方樹福堂基金，再於1986年成立方潤華基金，兩個基金每年從家族公司抽取10%以上利潤用於行善，從1978年起，先後在香港捐建一所中學、四所小學，其中一所為位處於天水圍的中華基督教會方潤華小學（原基秀小學），在香港十所大學、澳門大學及台灣交通大學等均有捐資教育項目。中國改革開放後，基金捐建從幼兒園到大學之教育項目約五百個，遍佈全國三十一個省、市及自治區；近年隨著祖國教育事業日益完善，基金逐漸將捐資重點轉到支持醫療方面，除已捐建鄉鎮衛生院四十所外，亦選擇優質高校資助醫療教研項目，研究防治癌症、乙肝、糖尿病等常見都市病，推動中西醫結合治療。
逃出災難紀

《逃出災難紀》（英文：When Disaster Strikes）係香港MakerVille製作嘅真人騷節目，由岑珈其、沈殷怡、徐㴓喬、吳啟洋主持，2025年3月24號起逢禮拜一到五22:30－23:00喺香港電視娛樂ViuTV播出。

軼事
呢套節目嘅主持會喺《爆谷一周》第三輯第18集做嘉賓接受訪問，亦係少數獲邀上《爆谷一周》宣傳嘅綜藝電視節目。
古今風雲人物

《古今風雲人物》係香港電台嘅廣播節目，由2011年1月28號開始，逢星期六晚上8點到8點半喺香港電台第一台播，馮傑編導，由張偉國、麥勁生、公開大學共事曾卓然、羅永生主持，香港電台文教組製作。
《古今風雲人物》每集會介紹古今中外死咗嘅大人物，透過呢啲人嘅事跡，加深聽眾對歷史嘅認識。
2019年11月開始，麥勁生因喺香港考試及評核局做公開考試總監呢個職位而唔做呢個節目主持。
由2024年5月25號開始，每集節目完結前新增「平行世界風雲錄」環節，講述討論人物當時世界發生嘅時序。
手提遊戲機

手提遊戲機（英文：Handheld game console，簡稱Handheld），又叫掌上遊戲機，亦有香港人稱佢為便攜式遊戲機或攜帶型遊樂器，簡稱掌機，係種流動裝置，源自1976年美國嘅Mattel公司開發首個Mattel Electronics Handheld Games系列，而首款上市產品為Mattel Auto Race。其後，日本嘅任天堂同索尼先後進軍市場，並得到成就，出現經典作品，例如：Game Boy、NDS、PSP…等。

發展
内文：攜帶型遊戲機一覽
亞洲區，特指日本、中國大陸，掌機遊戲有大量需求，帶動相關軟、硬件產業發展。掌機遊戲特點係便攜同隨時隨地娛樂，喺千禧年代既掌機遊戲開始加入收集、交換…等要素進一步提升遊戲魅力，例如；寵物小精靈、動物森友會等遊戲，象徵日本一種文化，其新作都會成為青少年話題。
孖寶賽車8

孖寶賽車8（英文：Mario Kart 8）係任天堂孖寶賽車系列嘅一隻競速遊戲，由任天堂EAD第一組聯合Bandai Namco製作，2014年5月29日出Wii U版。本作加入反重力系統，令賽道延伸到牆同天花板。喺呢個模式下，觸碰到玩家或者物件會有加速效果。
2017年4月28日推出任天堂Switch豪華版，新增角色、8個對戰賽道。
2021年起，佢成為孖寶賽車系列銷量最高嘅作品。
2022年3月18日起，分6次更新DLC：新增賽道通行程，加入 48 款歷代重製賽道，8位角色。
截止至2024年12月31日，孖寶賽車8賣出846萬，孖寶賽車8豪華版賣出6,735萬。
孖寶賽車系列

孖寶賽車系列（英文：Mario Kart，日文：マリオカート）係以任天堂旗下遊戲馬利奧系列人物為背景開發嘅賽車遊戲，第一隻遊戲喺1992年出。

遊戲簡介
孖寶賽車係集合好多瑪利歐系列嘅人物做成嘅高卡車式（Wii版開始有埋電單車）賽車遊戲。架車撞埋一個道具箱（超任版係「？面版」）可以得到一個道具，可以用嚟防禦、攻擊其他對手，亦可以用嚟同自己加速。每款遊戲都有多個可以一個人或多人玩嘅模式。
大獎賽模式：玩家要同電腦玩家喺唔同嘅獎盃賽進行比賽。所有版本都有呢四個盃：磨菇盃、花盃、星星盃同埋特別盃，喺後來既版本會收錄龜殼盃、香蕉盃、木葉盃、閃電盃，每個獎盃賽都有四條賽道。另外有三個速度設定，有啲遊戲重有「鏡像」模式，賽道會左右倒轉。玩家嘅總分只要攞第一就可以捧盃。喺每條賽道排名越前就攞到越多分，每條賽道第一名可以攞10分，所以一個獎盃賽最高可以攞40分。喺孖寶賽車 Wii 同 8代，因為競賽人數增加到12人嘅關係，每條賽道最多攞到15分，埋單最多60分。喺超級孖寶賽車、孖寶賽車Advance、孖寶賽車7 同埋 孖寶賽車8，賽道上有硬幣可以執，當執到十個或以上就上到極速。但如果架車撞到道具或者跌出賽道就會跌三粒硬幣。
計時賽：玩家嘅目標係以最快時間完成賽道，玩家事先會有三個蘑菇（可以加快速度一段短時間），幾時都用得。當完成咗計時賽，遊戲就會記錄時間，如果破紀錄就會儲低記錄，第日再玩可以播返。
VS.：容許多個人喺同一賽道對戰，孖寶賽車DS開始亦可以同電腦玩家對戰。
Battle：喺一個場地對戰以達到目的（但唔係賽車），其中一個模式係整爆晒第啲車啲氣球。
單膛室手槍

單膛室手槍（英文：Pistol）係手槍（英文：Handgun）其中一類，指得一個膛室嘅手槍。
2024年至2025年英格蘭超級足球聯賽

2024年至2025年英格蘭超級足球聯賽（2024–25 Premier League）係第 33 屆英格蘭超級足球聯賽賽事。英超聯賽係英格蘭頂級足球聯賽，喺1992年成立。今屆英超聯賽喺2024年8月16號開鑼。

參加球隊
有 20 支球隊參加今次賽事，其中 17 支球隊參加咗 2023-24 賽季英超聯賽。
2024 年 4 月 26 號，列斯聯作客以 0 - 4 不敵昆士柏流浪，令玔李斯特城提前兩輪鎖定取得英冠頭兩名，降班一季後隨即重返英超。
2024 年 5 月 4 號英冠最後一週，葉士域治主場以 2 - 0 擊敗哈特斯菲，鎖定取得英冠亞軍，相隔 22 年後再次回歸英超。
2024 年 5 月 26 號，修咸頓喺升班附加賽決賽中以 1 - 0 擊敗列斯聯，取得最後一席英超席位。

積分榜
最後更新：2025年3月16號。 資料來源：Premier League排名規則：1＞積分；2＞得失球差；3＞入球數；4＞如果需要判定冠軍、降班或晉級歐洲賽名額嘅時候，以上方法仍然無法決定排名，就按照以下順序確定排名︰4.1＞兩隊對賽成績；4.2＞喺兩隊對賽當中，作客入球數；4.3＞喺中立球場進行附加賽

對戰成績
比賽更新：2025 年 3 月 17 號。資料來源：Premier League顏色：藍色：主隊贏咗；黃色：打和；紅色：客隊贏咗。仲未進行嘅賽事欄位中如果顯示「a」，表示有相關條目講述雙方嘅對賽組合。
黃金有罪

《黃金有罪》（英文：Of Greed And Ants），係香港電視廣播有限公司拍攝製作嘅時裝商戰電視劇，總共30集，由張兆輝、蕭正楠、姚子羚、黃智賢同陳瀅同領銜主演，並由洪永城、何廣沛、文雪兒、何遠東、張達倫、陳自瑤同楊卓娜聯合演出，監製王心慰。故仔主要係講張兆輝飾演嘅商人榮木桐點樣由冇到有變成一個有錢佬，但之後又點解會咩都冇嗮。帶出「人如果繼續心存貪念，歷史只會不斷重演」嘅訊息。
故事以1970年代至1980年代初佳寧集團發跡同埋其後的佳寧案貪污詐騙事件作為藍本改編。
梁雅琳

梁雅琳（Hilda Leung，1987年10月—），係香港健康飲食KOL，亦有經營自己嘅餅舖，又喺一啲電視節目亮相。佢早年用嚟自加拿大多倫多嘅海外佳麗身份，參加2008年度香港小姐競選，入圍五強後止步，所以返加拿大繼續學業。
周嘉洛

周嘉洛（粵拼：zau1 gaa1 lok6，Kalok Chow，1995年10月7號—），係香港無綫電視旗下經理人合約男藝員，2015年第28期無綫電視藝員訓練班畢業，因為喺2016年處境劇《八時入席》飾演余日潼呢個角色而開始受到關注。並且喺其後嘅《愛·回家之開心速遞》飾演金城安。

簡歷
周嘉洛喺香港出世，中學讀嗇色園主辦可譽中學暨可譽小學（中文：嗇色園主辦可譽中學暨可譽小學），之後過咗澳洲留學。讀完書後，佢返香港參加2015年第28期無綫電視藝員訓練班，畢業後主要參演電視劇。佢憑2016年處境劇《八時入席》嘅演出而開始畀觀眾認識，之後喺2017年開始播嘅處境劇《開心速遞》飾演「金城安（安仔、廢青安）」而成功入屋，仲被網民稱為「下一個周星馳」。2020年，周嘉洛憑《開心速遞》嘅「金城安」攞到《2019萬千星輝頒獎典禮》最佳男配角，係呢個獎歷年最後生嘅得獎者。
陳瀅

陳瀅（Jeannie Chan Ying，1989年10月22號—），原名鄭鈺瀅，香港廣告模特兒同演員，曾經參演《寒戰》、《在一起》、《迷離夜》同《盜馬記》。
2014年3月27號出席《盜馬記》首映禮
2019年，陳瀅被指同陳家樂同居試婚，不過佢就否認。

碎料
佢曾經透露自己唔鍾意洗頭，因為佢唔鍾意吹頭，而且成個電視城都知，連髮型師都唔想同佢Set頭。
李成昌

李成昌（1957年10月11號—）係香港男藝人，1979年第八期無綫電視藝員訓練班畢業之後入咗無綫電視做演員，而家都兼任無綫藝員訓練班導師。當年因為拍《香港81》出咗名，亞視同港視都搵過佢過檔，但佢話無諗過離開。

生平
李成昌祖籍廣東省英德市，早年喺九龍黃大仙東頭村23座長大，阿爸係永安銀行職員。李成昌曾經喺中華基督教會基聖學校、九龍城嘉林邊道中西英文書院（初中時參加籃球運動）、九龍亞皆老街已結束辦學嘅香港大同中學讀書，又曾就讀珠海書院（中學部），成績中規中矩。中五畢業後就投考香港話劇團，但考唔到，就去永安銀行工作。佢做過銀行兩年，之後喺1978年報讀第八期無綫電視藝員訓練班。後來跟過馮淬帆學做編導。
李成昌1979年出道無耐即獲曾勵珍賞識，加入長壽處境喜劇《香港八一》至《香港八六》系列，飾演性格樸實嘅內地新移民青年任百康（康仔），因為喺黃金時間播放長達五年，李成昌漸漸畀觀眾認識。《香港八一》至《香港八六》系列喺1986年完結後，李成昌開始喺其他無綫劇集中演出，飾演嘅角色轉為犯罪黑手、精明陰險、幕後軍師之類。到咗後期隨住臉型漸漸變闊，佢開始飾演一些滑稽可笑嘅諧趣角色，較多樣化。李成昌曾演出唔少角色，包括：《秀才遇著兵》嘅么大平（么公）、《我的野蠻奶奶》嘅關勝（甯茂春嘅師父）、《溏心風暴》嘅常在德、《秀才愛上兵》嘅麥帥、《溏心風暴之家好月圓》嘅麥友恭（表叔恭）、《巾幗梟雄》嘅彭鏗、《回到三國》嘅奸詐小人韓良、《怒火街頭2》嘅無良僱主巫展商、《巴不得媽媽...》嘅莊謹修、《幸福摩天輪》中愛妹情深嘅何英龍（龍哥）等等。
李成昌接受訪問時指亞洲電視同香港電視網絡都有搵佢跳槽，但佢從未諗過離開。2012年，李成昌喺《萬千星輝頒獎典禮2012》獲頒發「傑出演員大獎」，肯定同嘉許佢喺演藝圈中嘅貢獻同付出。近年兼任無綫藝員訓練班導師。

屋企
李成昌住喺鑽石山，1986年同做銀行主任嘅老婆拍拖，之後喺1993年結婚。二人育有一女，喺2006年出世。
足球女將

《足球女將》（英文：Goal To Success），前名《女子足球》，係香港MakerVille製作嘅真人騷節目，2025年3月10號到3月14號逢禮拜一到五21:30 - 22:30喺ViuTV首播，之後喺2025年3月17號到3月28號逢禮拜一到五21:30 - 22:25首播。節目招募咗廿四位女藝人、前運動員同現役運動員組成女子足球隊，一齊訓練同踢比賽。

軼事
節目喺2024年10月嘅《ViuTV 2025 節目巡禮》播放預告片，嗰時叫《女子足球》；到2025年1月公佈節目定名《足球女將》同預定3月首播，同時亦公佈全體參加者陣容，但參加者並唔係當初巡禮預告片出鏡嗰班素人。
節目部份參加者以「ViuTV 女子足球隊」身份獲安排喺2025年2月1號《富衛保險賀歲盃 2025》中場表演環節度亮相，其中五位球員蘇皓兒、郭思、鍾慧樺、馬詠茹同羅詠琪代表球隊表演踢十二碼，但五球全失。
黃秀聖

拿督斯里 黃秀聖（太平紳士，1985年5月6日出世）係一位定居日本既生意人。佢係來自馬來西亞既第三代華僑。佢係Asia Development Capital Co. Ltd.同埋Asia Investment Fund Co. Ltd.既首席執行官，兩間公司都設喺日本。喺慶應大學法學院完成咗學業之後，佢後嚟喺一橋大學既高層管理碩士（EMBA）課程畢業。
梁晶晶

梁晶晶（英文：Nicole Leung，1997年11月24號—，係2023年度香港小姐競選十七強佳麗。
武替道

《武替道》（英文：Stuntman），係2024年上畫嘅港產片，由劉俊謙、董瑋、蔡思韵、伍允龍、梁雍婷、林耀聲､張達倫、車婉婉、杜燕歌、吳瑞庭主演，梁冠堯、梁冠舜執導。套戲用武打演員做題材。呢套戲亦係第七屆首部劇情電影計劃專業組作品。
車婉婉

車婉婉（原名車沅沅，英文：Stephanie Che，1973年12月28號—）係香港一女歌手、唱片騎師兼演員，今下係銀河海潤演藝旗下藝人。

家庭背景
車婉婉阿媽係1960年代粵語片演員車綺芬，喺2002年因為偷嘢同埋洗黑錢被判監7年，後來因為身體狀況唔好而假釋，2007年肝病死。
傳聞話車婉婉生父係藝人張英才，但係車婉婉否認。

簡歷
車婉婉中學讀聖保祿學校，畢業出嚟想報讀1991年第4期無綫電視藝員訓練班，但係因為要喺英國練唱歌而放棄報讀。1992年參加無綫電視同埋華星唱片合辦嘅第11屆新秀歌唱大賽，憑住《我不得不放棄》一曲攞到冠軍而入行。
1993年開始參與電視劇演出，1995年約滿之後離開咗無綫，專心做歌手。2001年重返無綫，參演古裝版處境喜劇《皆大歡喜》，飾演毒辣貴妃「萬貴妃」。2003年參演時裝版《皆大歡喜》。2009年約滿之後再度離開無綫。
2013年12月，車婉婉同拍拖三年、後生自己4年嘅中澳混血兒男朋友喺泰國結婚，同期亦推出咗兩首單曲，其中一首係由林夕填詞，慶祝佢哋結婚嘅作品《一加一》。
2017年，車婉婉囝囝Justus Quinlan（BBQ）出世。

演出作品
呢個表唔完整，歡迎加料。
梁庭欣

梁庭欣（Verna Leung，1997年10月10號—），係香港女模特兒，2023年代表香港參選第61屆國際小姐，攞第8名。
梁庭欣自2020年開始做時裝模特兒，去過米蘭時裝周行騷。
朗誦

朗誦（粵拼：long5 zung6）構成朗誦有三個要素：文學、音樂、戲劇。「朗」係明亮、清晰嘅意思，指嘅係聲朗、情朗、神朗。「誦」係讀出文章應有嘅節奏。朗誦係喺朗讀嘅基礎上，加強各種技巧嘅運用，例如運用傳神嘅語調、生動嘅語氣、鮮明嘅節奏、充沛嘅感情、豐富嘅想像、細膩嘅表情、美化嘅動作等統合起來，將作者嘅心聲重現於聽眾面前。
值得朗誦嘅文章應該具有文學價值，能夠充實人嘅精神生活、啟迪心靈同埋帶來審美嘅愉悅。朗誦運用嘅聲音（簡稱誦音）具有音樂性：音高、音長、音强、音質同節奏等幾方面嘅變化，尤其係停連、緩急、輕重、剛柔、明暗同疏密更係形成朗誦節奏嘅重要部分。至於用來流露文章感情嘅眼神、表情和動作就具備戲劇嘅成分。
朗誦雖然有好强嘅音樂性，但佢同音樂最大嘅分別在於音樂嘅媒介係樂音，而朗誦嘅媒介係語音。樂音係由音高、音長、音强和音質構成嘅，而語音嘅構成就複雜得多，佢嘅複雜性在於佢要能夠表達人類種種嘅感情。雖然樂音嘅結構同變化可以使聽眾產生多樣情感嘅反應，但係語音更加能夠精準、直接咁表達人類嘅感情，尤其係語調同埋語氣嘅變化，係能夠表達深刻、細緻同埋複雜嘅感情。
朗誦亦有類似戲劇必須用到嘅眼神、表情同動作，兩者都講求傳意、傳情同傳神。不過戲劇對角色嘅要求係要逼真，而朗誦追求嘅係神似。例如，戲裏面嘅將軍要着上軍裝，化妝要似個將軍嘅樣，但係朗誦裏面嘅「將軍」就唔使化妝、唔使着軍裝，而係要流露將軍嘅神氣。一個講求形似，一個就講求神似。

簡介
朗誦係一種將文章中作者生命再現嘅語言藝術。作者透過文字表達自己嘅思想同感情，流露出生命珍貴嘅片段。而朗誦者就將平面嘅文字轉化成形象鮮明、具有立體感嘅有聲語言。文字訴諸視覺，而朗誦主要係訴諸聽覺。動人嘅語音能夠喺聽眾腦中產生美妙嘅感情色彩同埋豐富嘅想像。朗誦者運用優美、富有感情嘅聲音，以生動嘅語調、語氣同節奏，並輔以傳神嘅眼神、表情同動作，將文章嘅思想、感情以至意境同神韻充分咁流露出嚟，感染聽眾，引起佢哋嘅共鳴。
朗誦雖然係一種表演藝術，其實仲經常用喺語文教育、典禮上重要嘅宣讀、影視嘅旁白同埋活動嘅宣傳方面。為咗推動中華文化，朗誦仲可以用嚟比賽。
以下嘅《朗誦口訣》係可以幫助喜歡朗誦嘅朋友掌握多啲朗誦嘅技巧：（1）朗誦貴實踐，掌握聲情意；（2）腦心口目容，動得要巧妙；（3）首先找主題，然後再分段；（4）主調要把穩，次調配合宜；（5）咬字須用力，吐音要飽足；（6）字正並腔圓，歸韻有餘味；（7）口齒要清晰，四聲當分清；（8）尤其要注意，標點和重念：（9）語調有抑揚，語氣貴真切；（10）流露宜自然，對比要鮮明；（11）既不要呆板，也不要誇張；（12）吸入一大片，呼出一條線；（13）厚積而薄發，藏露要恰當；（14）情真氣才活，聲音載感情；（15）節奏要變換，隨文意起跌；（16）停連要做好，感情得體現；（17）目中要無人，心中卻有人；（18）腦中放電影，眼中露神采；（19）感情要真摯，千萬別表演；（20）體驗與體現，兩者皆重要。
。

技巧
朗誦如果要表達得恰當，朗誦者必須對作品有深入嘅理解，掌握文章主旨、寫作背景、寫作動機、文章布局，中心思想等，亦要分析字、詞、句、段、章法等修辭技巧。更加要揣摩作者嘅心態同埋文章嘅感情色彩，領會具體嘅感受，然後先可以把握好基調。
基調就係文章所流露最主要嘅感情。譬如戲劇有喜劇、悲劇或者鬧劇等，咁樣「喜」、「悲」或者「鬧」就係佢哋嘅基調啦。當然可細分做「喜中有悲」、「悲中有喜」或者「悲喜交集」等。
朗誦之前仲要做好種種嘅準備：當然先要讀好啲字音，除咗要咬好每個字音，仲要用多啲力同埋慢啲嚟讀清楚；安排好字詞和句段的停頓同埋重音；語調和語氣嘅處理好緊要，因為佢哋同感情的流露有非常密切嘅關係；更要研究輕重、緩急、停連等節奏嘅變化。然後讀完一次又一次，不斷加深理解同感受，從而做出微調和改進。然後先至逐步處理眼神、表情同埋動作。朗誦嘅技巧可分為兩個主要嘅方面：（一）內部技巧；（二）外部技巧。內部技巧指嘅係朗誦者點樣將文章嘅思想、感情、意境甚至係神韻同自己融為一體嘅技巧；而外部技巧就係表達嘅技巧。
朗誦表達嘅首要技巧就係誦音運用嘅技巧。佢嘅基本原理就係「以情帶聲，以聲載情」。朗誦者心中滿載作品嘅感情，因而能夠牽動氣息，氣動成聲，經過整套發聲器官嘅「雕琢」而成為所需求嘅誦音。而優美、富有感情嘅聲音就係文章中感情嘅「運載工具」，透過聲音嘅高低、長短、强弱、輕重、明暗、緩急、剛柔、粗幼、停連等等嘅變化將感情傳送到聽眾嘅心中。
誦音有三個主要嘅組成部分：語調、語氣和節奏。由一個字音到另一和字音的過渡就係語調，語調貴抑揚；而流露對某事或某人嘅態度用到嘅就係語氣，語氣貴真誠；至於聲音循環往復出現嘅特點就係節奏，而節奏貴生動。
朗誦雖然有唔同嘅技巧：誦音技巧、眼神技巧、面部表情技巧，手勢運用技巧等等，但係唔可以只係强調某啲技巧，而忽略其他方面。一定要綜合所有嘅技巧純熟咁運用，先至會產生應有嘅感染力。

眼神運用
朗誦嘅時候要善用我哋嘅身體語言，而最能流露感情嘅就係雙眼喇，俗語有話：「眼睛係靈魂之窗嘛。」所以朗誦者要充分同埋靈活咁運用眼神同聽眾溝通交流，加强表達效果，帶引聽眾進入文章嘅意境中。運用眼神嘅時候要有清晰嘅目力投點，牽引聽眾嘅想像，千祈唔好散亂。當視線投向某個視點時，眼睛要用神，流露具感染力嘅目光。

面部表情
朗誦係聲情嘅藝術，朗誦者除咗運用各種聲音去打動聽眾之外，亦必須將深刻、真摯嘅感情灌注喺字裏行間，而且通過面部表情流露出嚟。所謂「有諸內,形於外。」朗誦者心裏面一定要深深咁俾文章中嘅感情所感動，然後先可以在面容上透現出嚟。朗誦嘅表情千祈唔好誇張，誇張就失真，失真就唔能夠感動人，就冇咗朗誦嘅說服力同感染力。同樣嘅道理，朗誦者如果冇受到感動，咁朗誦時嘅表情自然就呆板、冷淡，咁又點樣可以打動聽眾呢？

動作運用
朗誦所呈現嘅動作，除咗眼神和表情之外，仲包括：頭、肩、上胸、雙臂、手、腰、腿、足和身軀的移動。
所有嘅動作必須結合文章嘅思想同感情，如果生硬堆砌，就會失去感染力。亦都必須同誦音諧協，先至會產生藝術上嘅感染力。
頭部的動作：點頭、俯、仰、傾側、轉動等都有其用。
朗誦中比較多用到手。首先，手不動嘅時候就俾佢自然咁垂低。用嘅時候要精準，伸張和收回要自然、悅目。手勢切勿過多，必須符合流露嘅需要。
朗誦要從容地站立，挺而不僵，鬆而不懈，兩腿微微分開。切不可前後或左右無端擺動。良好嘅站姿有助呼吸暢順。
身軀唔應該經常轉移位置，以免分散聽眾嘅注意力；只有喺段落嘅大停頓或文意轉折嘅地方先至好移動，以表示進入另一階段或層次。
動作要精心設計，要能夠突出文意和文情。有時動作會稍先於誦音，但係更多嘅時候係同誦音並用。有時，有啲朗誦者為咗令自己嘅朗誦多啲變化，就刻意加多啲動作，例如多啲手勢，甚至行前行後，左搖右擺。朗誦圈中有句話:「朗誦在臺上，一動值千金。」每個動作嘅背後一定要有動機嘅支持，所以朗誦者一定要問：「我喺呢度點解要做呢個動作呢？」「點樣做呢個動作先至可以充分咁表達出嗰種感情呢？」同埋「點樣做嗰個動作先至悅目呢？」
仲要特別留意：朗誦嘅時候，悅耳嘅誦音、靈動嘅眼神、深刻嘅表情同埋有力嘅動作一定要協調得圓熟、動人並要融為一個整體。咁樣先至會令到聽眾能夠從聽覺、視覺和心覺方面都受到充分嘅感染，同埋獲得心靈上嘅滿足。而朗誦最高嘅境界就係令聽眾產生深刻嘅共鳴，情動、心動、神往，達至忘我嘅境界、餘韻無盡！
柬埔寨

面積• 總計181,035 km2（69,898 sq mi）（90）• 水域（%）2.5人口• 2021估計17,300,000（73）• 密度87/km2（225.3/sq mi）（96）GDP（PPP）2022年估算• 總計878.56億美元（104）• 人均5,493 美元（140）GDP（國際匯率）2022年估算• 總計280.20億美元（109）• 人均1,751美元（153）堅尼系數（%，2013）36.0中HDI（2019）▲ 0.594中 · 144貨幣柬埔寨瑞爾（KHR）時區UTC+7行車方向靠右行駛電話區號+855ISO 3166代碼KHM互聯網頂級域.kh∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
地圖
柬埔寨位置
柬埔寨（高棉話：），全名柬埔寨王國，以前叫高棉，係東南亞中南半島一國，首都係金邊，陸地面積大約177,000平方公里，人口超過1400萬，鄰國有泰國、老撾同埋越南。
柬埔寨國王係西哈莫尼（2004年10月開始在位），總理係洪馬內（2023年8月開始在位）。人口以高棉族最多，第二係越南人，第三係華人。

簡史
1世紀至6世紀，柬埔寨係扶南一部分。去到6世紀至9世紀，柬埔寨係真臘一部分。
9世紀到15世紀，高棉族建立咗吳哥王朝，勢力範圍遍及大部份東南亞地區。最後因為畀當時嘅泰國同越南圍攻，慢慢沉寂落嚟。輾轉到咗19世紀，柬埔寨變咗法國嘅殖民地；到第二次世界大戰爆發，柬埔寨落入日本手上成年幾。戰後嘅1953年11月，柬埔寨宣佈獨立，但由1970年代開始，柬埔寨墮入柬埔寨內戰、赤柬極權統治、越南入侵等等困局，到1990年代中後期先至開始恢復元氣。
2017年，柬埔寨救國黨被當地政府取締，由於柬埔寨救國黨係唯一能夠挑戰柬埔寨人民黨執政地位嘅反對黨，因為呢個黨被解散，意味住柬埔寨進入「一黨專政」時期。

經濟
由2001年到2004年，柬埔寨藉由成衣業同埋旅遊業嘅強勁帶動，平均經濟發展率達到6.4%。2007年，經濟發展率更加係超過9%。不過，人口平均年齡比較細、教育水平比較低、無乜生產力，都係呢個國家未來經濟發展嘅隱憂。

文化
柬埔寨擁有特別嘅高棉文化，較接近泰國文化，帶有濃厚嘅上座部佛教文化氛圍。

人口
柬埔寨人口超過1550萬人，其中90%左右係高棉族，其他民族包括華人、京族、佬族、泰族、占族等，當中有一小部分屬於深居山地嘅原住民部落。

語言
大多數柬埔寨國民用高棉語同高棉文字。高棉語亦有自己嘅高棉數字，喺柬埔寨高棉數字比阿拉伯數字更流通。
老一輩華人主要使用潮州話等漢語方言；占族人主要用占語，越南人就以越南話為主，其他民族有唔同嘅語言。
即使柬埔寨曾經係法國嘅殖民地，法文曾經係繼高棉語之後第二大語言，但係依家唔普遍，得少數人仲識法文。呢幾年多咗好多人，特別係做旅遊有關行業嘅人學普通話同英文。

交通
呢節要加長。
柬埔寨由於多年嚟受到戰爭影響，所以交通並唔完善，踏入21世紀左右先逐漸有改善，道路建設主要集中喺首都一帶。
國民主要以三輪單車同電單車代步，有錢人多數以進口車代步。另外有長短程巴士喺各個大少城鎮穿梭。

公路
公路以首都金邊為中心，向全國各地伸展。

機場
柬埔寨主要有3個國際機場，分別係首都金邊嘅金邊國際機場、出名景點吳哥窟附近暹粒－吳哥國際機場同西哈努克特别市西哈努克國際機場。

宗教
柬埔寨將佛教定為國教，有超過95%人信。
金邊市嘅佛教學校
柬埔寨宗教

飲食
柬埔寨擁有特別嘅高棉菜，多數用胡椒、魚露、香料、辣椒等食材烹調，口味同泰國菜接近。由於受到法國殖民統治，所以菜肴亦混入咗法國元素。另外，亦受中國同越南等地口味影響。

旅遊
各地有唔同特色，柬埔寨北部暹粒市有世界遺產吳哥窟；中部金邊有大量佛教寺廟，西部有東南亞最大淡水湖洞里薩湖；南部西哈努克市可以享受陽光與海灘。
柬埔寨有3處被列入聯合國國家文化遺產：
吳哥古蹟
柏威夏寺
三波布雷科
奧多棉吉省屬於最落後地區高腳屋
民族舞蹈
Last Seen!

《深夜大長篇：Last Seen!》，簡稱《Last Seen!》，係香港商業電台嘅廣播劇，2020年3月2號起逢星期一深夜一點喺叱咤903《失眠藥》節目時間播出。廣播劇至今一共有八季，除咗第五季之外每季有13集，第一至四季嘅季與季之間設有3集嘅「番外篇」。
廣播劇內容圍繞流落陰間嘅主角余海同佢喺人間嘅朋友用WhatsApp謦欬嘅故事。廣播劇以WhatsApp作爲主題，所以特登用咗WhatsApp常見嘅小句「Last Seen」做劇名；劇中亦加入唔少WhatsApp嘅聲效，而全套劇更係用WhatsApp嘅語音訊息功能錄製嘅。
廣播劇至今有四套「番外篇」，分別叫做《First Met》、《Second Try》、《Third Dream》同《Fourth Crow》，喺第一至四季完結後連載；季內、季與季之間都會串插「外傳」同「特別篇」。
除此之外，因爲劇中角色「烏狐」深受歡迎，失眠藥節目中另設有不定期播出嘅「《烏狐與迷狐大師》系列」環節，但係同故事主軸關係唔大。

角色
呢個表唔完整，歡迎加料。
馬詠茹

馬詠茹（Ma Wing Yu, Vivian，1997年8月15號—）係前香港女子單車運動員。

簡歷
馬詠茹喺英華女學校讀中學，中四嗰年開始參與單車運動同接受專業訓練，佢好快就入選咗香港隊，並代表香港出戰亞洲賽。然而，佢喺兩年之後就為咗專注預備香港中學文憑考試而決定退出港隊；最後，佢順利考入香港中文大學，修讀酒店管理商學位。
2016年暑假，香港單車隊總教練沈金康打電話畀馬詠茹，邀請佢重返港隊，同李慧詩一齊出戰團體競速賽。佢幾經掙扎之後，決定休學重返港隊。2017年2月，馬詠茹第一次喺正式賽事同李慧詩合作，出戰喺印度舉行嘅第37屆亞洲場地單車賽，二人喺女子團體競速賽決賽僅僅輸畀韓國組合得銀牌。
2018年8月，馬詠茹代表中國香港參加印尼舉行嘅亞洲運動會單車比賽，同李慧詩、李燕燕合作出戰女子團體爭先賽。最後，佢同李燕燕喺決賽用咗35秒024完成賽事，贏得銀牌。
2019年，佢宣布退役，結束單車運動員生涯。
浪族闊少爺

《浪族闊少爺》（A Life of His Own）係無綫電視1991年拍嘅時裝電視劇，全劇20集，1991年7月8號至8月2號首播，演員有李克勤、鄭秀文、李家聲、梁舜燕、艾威等。
陳星妤

陳星妤（英文：Yvette Chan Shing Yu，1995年5月3號—），前藝名陳聖瑜，原名陳詩琪，綽號「花女」，係香港無綫電視女藝員，2021年度香港小姐競選嘅八強佳麗。

個人履歷
陳星妤喺香港理工大學設計系畢業，曾經喺一間法國奢侈品集團擔任市場策劃員，並且自設個人社交平台做「意見領袖」分享時尚心得，以及擔任兼職模特兒。
佢曾經喺2019年聯同林莉莉、李靖筠、杜穎珊、車泳希、王家欣以及楊樂欣組成「GenZ」女子跑步團，並且參加2019年嘅香港馬拉松半程賽事，最終以兩個鐘頭十一分鐘完成賽事。
佢喺2021年參加嗰一年嘅香港小姐競選，曾經畀傳媒形容佢係「理大吳千語」同「翻版方媛」，亦都一度被視為「大熱門」參賽佳麗，結果八強止步。同年佢加入無綫電視做經理人合約藝員。
戀愛自由式

《戀愛自由式》係香港電視廣播有限公司製作嘅電視劇。
當四葉草碰上劍尖時

《當四葉草碰上劍尖時》係香港電視廣播有限公司製作嘅時裝電視劇。
橫渡珠江

廣州最早有橫渡珠江史，可以追溯到1930年6月21號，嗰時東山水上體育會辦咗橫渡珠江比賽。跟住喺1932～1936年，南華體育會一共辦咗5屆渡江游水賽。1947年9月，荔灣泳場（今日嘅西郊泳場）辦咗渡江比賽。之後喺1950年代到1977年7月16號，廣州幾乎每年都辦橫渡珠江活動。尤其喺1958年8月17~19號，廣州市體委喺划船會到二沙頭體育俱樂部嘅路線發動萬人橫渡珠江，有解放軍、工人、農民、機關幹部、教授、學生同家庭婦女等夾埋10000幾人參加。喺1964年8月23~24號，廣州市政府組織咗20048人橫渡珠江，重係廣州地區有史以來，最大規模嘅一次。1969～1976年期間，廣州辦過6次暢遊珠江活動，而参加人數呈逐漸遞增狀態，尤其喺1977年7月16號，廣州地區1.5萬軍民暢遊珠江嚟紀念毛主席暢游長江10周年。
從1980年代初開始，暢遊珠江活動因沿海周邊城市嘅經濟發展而導致河流水質變差，加上附近開咗好多間排污廠排邋遢水而一度停辦，得「中國游水之鄉」嘅荔灣區（唔計舊時嘅芳村同大坦沙）喺1983~1990年期間辦暢遊珠江活動，但景象冇1950~1977年嘅規模咁犀利。直到1998年，廣州市政府開始關注珠江嘅水質問題而納入「母親河」嘅工程整治，結果收到一定成效。2002年10月8號，中共中央政治局委員、廣東省委書記李長春帶住9個喺珠江流域附近城市領導調查珠江時，第一次提出「集體橫渡珠江」，喺去咗北京做領導之後重提「珠江幾時可以游水」嘅問題，最後喺2006年7月12號重新實現咗。

敘述
而家嘅橫渡珠江盛事，喺每年7月中旬到8月中旬辦。起點同終點位分別喺中大碼頭同星海音樂廳。吸引咗廣州、佛山、東莞、中山、珠海同河源、肇慶啲游水發燒友參加。

歷屆橫渡珠江日期（從2006年開始）
廣州從2006年恢復橫渡珠江之後，每年辦一屆。
第一屆：2006年7月12號
第二屆：2007年7月15號
第三屆：2008年7月19號
第四屆：2009年7月23號
第五屆：2010年8月10號
 

口號
第一屆：愛我珠江
第二屆：橫渡珠江，快樂健康。
第三屆：保護環境，愛我珠江。
第四屆：愛我母親河，你我共參與。
第五屆：迎接亞運會，創造新生活。
第六屆：愛護母親河，你我共參與。
 

第七屆：鍛煉身體，盡情享受珠江游水帶嚟嘅樂趣。
第八屆：同飲珠江水，保護母親河。
第九屆：橫渡珠江，快樂健康。嶺南名城，活力佛山。
第十屆：幸福廣州，美麗珠江。
第十一屆：暢遊珠江，萬綠河源。
第十二屆：橫渡珠江，身體健康。廣佛同城，共創輝煌。